
U22007-003807/17.01.2007

REFERAT

pentru aprobarea Planului Urbanistic de Detaliu:„Locuinte colective, comerţ şi servicii” C. Torontalului nr. 75, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-003807/10.07.2007, prin care se solicită avizarea din punct de vedere urbanistic a Planului Urbanistic de Detaliu „Locuinţe colective, comerţ şi servicii” – Calea Torontalului nr. 75, Timişoara;
Având în vedere cerinţele Certificatului de Urbanism nr. 1947 din 05.04.2007
Având în vedere Avizele Comisiei Tehnice de Amenajare a Teritoriului şi de Urbanism: Raport de Avizare 13/PV-17.09.2007 – NEFAVORABIL; Raport de Avizare 05/PV-17.10.2007 – AMANARE; Raport de Avizare 07.2/PV-14.11.2007 - FAVORABIL;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „ Locuinţe colective, comerţ şi servicii” – Calea Torontalului nr. 75, Timişoara.

Documentaţia este iniţiată de beneficiarii STANCU Victor şi STANCU Petra şi elaborată de S.C. STUDIO 3D S.R.L. Timişoara, pr. nr. 06/2007.

Terenul studiat în cadrul acestei documentaţii este situat în intravilan, în zona de nord-vest, pe Calea Torontalului.  Prin P.U.G. aprobat prin HCL nr. 157/2002 Timişoara si prelungit cu HCL nr. 139/2007 pentru acest amplasament este stabilită funcţiunea de zonă locuinte si functiuni complementare cu regim de înălţime sub P+2E.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. 
Suprafaţa totală studiată în cadrul Planului Urbanistic de Detaliu „ Locuinţe colective, comerţ şi servicii” – Calea Torontalului nr. 75, Timişoara este înscrisă în CF nr. 143021, nr. cadastral 23303/4/2/1/1/2, teren intravilan, cu suprafaţă de 970 mp, proprietatea lui STANCU Victor şi STANCU Petra.

Documentaţia are drept obiectiv realizarea unei cladiri pentru locuinţe colective, birouri, servicii, cu regimul de înălţime S+P+5E+3Eretras. Incinta se va amenaja cu spaţii verzi (min. 2% din suprafata terenului), în funcţie de destinaţia spaţiilor din clădire, platformă pentru colectarea deseurilor menajere şi parcaje ce vor deservi clădirea propusa (22 locuri). 

Accesul auto pentru parcajele din incinta parcelei (cu posibilitate de întoarcere în curte) se va face de pe latura sudică şi va permite accesul maşinilor de intervenţie, conform avizului Comisiei de Circulaţie nr. TH2007-2160/14.06.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilului cu lift (la peste P+5 - sunt necesare 2 ascensoare conform "Normativului privind proiectarea cladirilor de locuinte", aprobat cu ordinul nr. 71/N din 27 martie 1997).
Indicii de construibilitate propuşi în documentaţie sunt:
- pentru locuinţe:
POT maxim  = 40 % 

CUT maxim  = 3,0

- pentru servicii:
POT maxim = 50%





CUT maxim = 3,5

Regim maxim de înălţime admis va fi  S+P+5E+3Er.

Prin prezentul Planului Urbanistic de Detaliu „Locuinţe colective, comerţ şi servicii” – Calea Torontalului nr. 75, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planul Urbanistic de Detaliu „Locuinţe colective, comerţ şi servicii” – Calea Torontalului nr. 75, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

VICEPRIMAR, 




DIRECTOR,

Ing. Dorel BORZA 




Arh. Şef Emilian Sorin CIURARIU

ŞEF BIROU 





CONSILIER,

Arh. Loredana PĂLĂLĂU



Ing. Sorina POPA

AVIZAT JURIDIC,

Red./Dact. G.P.

